laion/Wikipedia-Exotic huggingface dataset:
জুন জ্যাকব্স

জুন রুথ জ্যাকব্স সিবিই (জুন ১৯৩০ - ২২ জুলাই ২০১৮) ছিলেন একজন ব্রিটিশ শান্তি আন্দোলনকর্মী এবং আন্তর্জাতিক ইহুদি নারী পরিষদের প্রাক্তন সভাপতি। তিনি ১৯৩০ সালে লিলি এবং লুই কলার দম্পতির ঘরে জন্মগ্রহণ করেছিলেন। তিনি যুক্তরাষ্ট্রে (যুদ্ধকালীন নির্বাসন হিসাবে) এবং তারপরে ওয়েস্টনবার্ট স্কুলে পড়াশোনা করেছিলেন । ১৯৫০ সালে লন্ডনের ইস্ট এন্ডের একটি যুবসঙ্ঘে বাসিল জ্যাকবের সাথে তার দেখা হয়েছিল এবং তিনি তাকে বিয়ে করেছিলেন। তারা উভয়েই সঙ্ঘের স্বেচ্ছাসেবক ছিলেন। তাদের তিনটি সন্তান রয়েছে। ১৯৭১ সালে, ইহুদি মহিলা সমিতির চেয়ারম্যান হিসাবে জ্যাকবস একটি শ্রমিক-শিবিরে দশ বছরের কারাদণ্ডে ভুগছেন এমন একজন অসুস্থ ইহুদি নারীর দুর্দশার দিকে দৃষ্টি আকর্ষণ করার জন্য লন্ডনে সোভিয়েত দূতাবাসের বাইরে ২৪ ঘণ্টা অনশন করেছিলেন। ওই নারীর বিরুদ্ধে ছিনতাইয়ের চেষ্টার অভিযোগ ছিল। ১৯৭৩ সালে তার স্বামীর মৃত্যুর পরে তিনি পুরোদমে প্রচারকাজে জড়িত হয়েছিলেন। জুন রুথ জ্যাকবস ২০০৯ সালে ব্রিটিশ রানির জন্মদিনের সম্মাননায় কমান্ডার অব দ্য অর্ডার অব দ্য ব্রিটিশ এম্পায়ার (সিবিই) নিযুক্ত হয়েছিলেন। তিনি লন্ডনের কেন্টিশ টাউনে বাস করতেন। ২০১৮ সালের ২২ জুলাইয়ে ৮৮ বছর বয়সে স্ট্রোকে আক্রান্ত হয়ে তিনি মৃত্যুবরণ করেছিলেন। "June Ruth JACOBS – Personal Appointments (free information from Companies House)"। Companies House, Government of the United Kingdom।  "Tributes to social justice campaigner June Jacobs who dies aged 88"। jewishnews.timesofisrael.com (ইংরেজি ভাষায়)। সংগ্রহের তারিখ ২০২১-০৪-০৫।  Obituaries, Telegraph (২০১৮-০৭-৩০)। "June Jacobs, campaigner for Soviet Jews – obituary"। The Telegraph (ইংরেজি ভাষায়)। আইএসএসএন 0307-1235। সংগ্রহের তারিখ ২০২১-০৪-০৫।  "June Jacobs obituary"। The Guardian। ৩ আগস্ট ২০১৮। সংগ্রহের তারিখ ২০ সেপ্টেম্বর ২০১৮।  "June Jacobs, campaigner for Soviet Jews – obituary"। The Daily Telegraph। ৩০ জুলাই ২০১৮। সংগ্রহের তারিখ ২০ সেপ্টেম্বর ২০১৮।  "নং. 59090"। দ্যা লন্ডন গেজেট (সম্পূরক) (ইংরেজি ভাষায়)। ১৩ জুন ২০০৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "June Jacobs, leading campaigner for peace and human rights, dies at 88"। www.thejc.com। সংগ্রহের তারিখ ২০২১-০৪-০৫।
রেবেকা জ্যারেট

রেবেকা জ্যারেট (১৮৪৬-১৯২৮) ছিলেন একজন প্রাক্তন ইংরেজ যৌনকর্মী এবং যৌনকারবারি। তিনি সমাজ সংস্কারক ও সংবাদপত্র সম্পাদক উইলিয়াম টমাস স্টেডের সাথে ঊনবিংশ শতকের শেষের দিকে শিশু যৌনকর্মী ও শ্বেতাঙ্গ দাসত্বের বিরুদ্ধে লড়াই করেছিলেন। জ্যারেট তাঁর বাবা-মায়ের সাত সন্তানের মধ্যে সর্বকনিষ্ঠ ছিলেন। তাঁর বাবা পরিবার ত্যাগ করেছিলেন এবং তিনি তাঁর মদ্যপ মায়ের কাছে বড় হয়েছিলেন। তাঁর বয়স যখন ১২ বছর (তৎকালীন সম্মতির বয়স) ছিল তখন তার মা তাকে লন্ডনে পতিতাবৃত্তির কাজে যুক্ত করেছিলেন। শিশু পতিতাবৃত্তি সেই সময় খুবই সাধারণ বিষয় ছিল। অ্যান্টিবায়োটিকের আগের সময়ে কুমারী নারীরা একাজে বেশ উচ্চমূল্যের ছিল, কারণ তাদের ব্যবহার করলে যৌনবাহিত রোগের ঝুঁকি অনেক কমে যায়। তিনি পতিতাবৃত্তি করে নিজের খরচ চালাতেন এবং পরবর্তীতে তাঁর হয়ে কাজ করার জন্য মেয়ে ও নারী সংগ্রহের জন্য যৌনপল্লির পরিচারিকা হয়েছিলেন। তিনি বেশ কয়েকবার পতিতাবৃত্তির জগৎ ছেড়ে চলে যাওয়ার চেষ্টা করেছিলেন, কিন্তু যখন তিনি লন্ডনে থাকতেন তখন এই জীবনযাত্রায় ফিরে আসার জন্য তাঁকে প্রলোভিত করা হয়েছিল। ৩৬ বছর বয়সে মদ্যপ এবং গুরুতর অসুস্থ জ্যারেটকে লন্ডন স্যালভেশন আর্মির ফ্লোরেন্স বুথ কর্তৃক নিয়ে যাওয়া হয়েছিল। তখন তিনি একজন ভাল নারী হওয়ার এবং সত্যিকার অর্থে মদ থেকে দুরে থাকার জন্য প্রার্থনা করেছিলেন। Robinson 2011। Neal 2006। Robertson, Stephen। "Age of Consent Laws (Teaching Module)"। Children & Youth in History। Roy Rosenzweig Center for History and New Media। ২৭ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ১৪ নভেম্বর ২০২০।  Barry 1996। Walker 2001।
সিম্বাল

সিম্বাল হল একটি সাধারণ ঘাতবাদ্য। এটি প্রায়শই জোড়ায় ব্যবহৃত হয়। সিম্বালগুলি সাধারণত গোলাকার পাত দিয়ে গঠিত, যেগুলি বিভিন্ন সংকর ধাতু নির্মিত। সিম্বলগুলির বেশিরভাগই অনির্দিষ্ট স্বরকম্পাঙ্কের হয়, তবে প্রাচীন নকশার উপর ভিত্তি করে ছোট চাকতি-আকৃতির সিম্বালগুলির একটি নির্দিষ্ট সুর (যেমন ক্রোটেলস) থাকে। ঐকবাদন, ঘাতবাদ্যের সমাহার, জাজ ব্যান্ড, ভারী ধাতব ব্যান্ড এবং কুচকাত্তয়াজ দল থেকে শুরু করে অনেকগুলি সমাবেশেই সিম্বাল ব্যবহার করা হয়। ড্রাম কিটে সাধারণত কমপক্ষে একটি ক্র্যাশ, রাইড, বা ক্র্যাশ / রাইড, এবং হাই-হ্যাট সিম্বাল থাকে। সিম্বাল বাদককে সিম্বালিস্ট বলা হয়। সিম্বাল শব্দটি লাতিন সিম্বালাম থেকে উদ্ভূত হয়েছে, যেটি গ্রিক κύμβαλον কিম্বালন শব্দটির লাতিনীকরণ "সিম্বাল", সেটি আবার এসেছে κύμβη কিম্বে থেকে, যার অর্থ "পেয়ালা, পাত্র"। ঐকবাদন বা অর্কেস্ট্রা সঙ্গীতে, সিম্বাল ফরাসিতে সিম্বালেস; জার্মান বেকেন, টেলবেকেন, টেলার, বা শিনেলেন; ইতালীয় ভাষায় পিয়াত্তি বা সিনেল্লি; এবং স্প্যানিশে প্ল্যাটিলোস। এর মধ্যে অনেকগুলিই প্লেট শব্দ থেকে এসেছে। "cymbal"। সংগ্রহের তারিখ ৩১ মার্চ ২০২১।  "cymbal"। সংগ্রহের তারিখ ৩১ মার্চ ২০২১।  κύμβαλον. Liddell, Henry George; Scott, Robert; পারসিয়াস প্রজেক্টে এ গ্রিক–ইংলিশ লেক্সিকন. κύμβη in Liddell and Scott. "Cym BALS"। সংগ্রহের তারিখ ৩১ মার্চ ২০২১।  চিসাম, হিউ, সম্পাদক (১৯১১)। "Cymbals"। ব্রিটিশ বিশ্বকোষ (১১তম সংস্করণ)। কেমব্রিজ ইউনিভার্সিটি প্রেস। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে সিম্বাল সংক্রান্ত মিডিয়া রয়েছে। উইকিঅভিধানে সিম্বাল শব্দটি খুঁজুন। Orchestral cymbal playing, with an excellent short history of cymbals Cymbal Colour Exploration, A 3D binaural audio recording of different cymbal sound colours
কার্লা লেন

রোমানা ব্যারাক (৫ আগস্ট ১৯২৮- ৩১ মে ২০১৬), ছিলেন একজন ইংরেজ টেলিভিশন চিত্রনাট্যকার। পেশাগতভাবে তিনি কার্লা লেন নামে পরিচিত ছিলেন। তিনি দ্য লিভার বার্ডস (সহ-নির্মাতা, ১৯৬৯-১৯৭৮), বাটারফ্লাইস (১৯৭৮-১৯৮৩) এবং ব্রেড (১৯৮৬-১৯৯১) সহ বেশ কয়েকটি সফল সিটকমের সাথে জড়িত ছিলেন। তাঁর বেশিরভাগ কাজই ছিল বলিষ্ঠ নারী চরিত্রের উপর, যার মধ্যে ছিল "হতাশ গৃহিণী এবং শ্রমিক শ্রেণীর মাতৃতান্ত্রিক" চরিত্র। পরবর্তী বছরগুলোতে তিনি একজন প্রাণীকল্যাণ উকিল হিসাবে সুপরিচিতি পেয়েছিলেন। কার্লা লেন লিভারপুলের ওয়েস্ট ডার্বিতে জন্মগ্রহণ করেছিলেন। তার পিতা কার্ডিফে জন্মগ্রহণকারী গর্ডন ডি ভিন্স ব্যারাক মার্চেন্ট নেভিতে কর্মরত ছিলেন। তিনি একটি কনভেন্ট স্কুলে পড়াশোনা করেছিলেন এবং সাত বছর বয়সে একটি "স্কুল কবিতা পুরস্কার" জিতেছিলেন। লেন ওয়েস্ট ডারবি এবং হেসওয়ালে বড় হয়েছিলেন। তিনি ১৪ বছর বয়সে স্কুল ছেড়ে নার্সিংয়ে কাজ করেছিলেন। তার আত্মজীবনী অনুসারে তিনি ১৭ বছর বয়সে বিয়ে করেছিলেন এবং ১৯ বছর বয়সে তার দুটি পুত্রসন্তানের জন্ম হয়, যদিও সরকারি রেকর্ড থেকে জানা যায় যে তিনি যখন বিয়ে করেছিলেন তখন তার বয়স ছিল ১৯ বছর। "Carla Lane, television scriptwriter – obituary"। The Daily Telegraph। ১ জুন ২০১৬। সংগ্রহের তারিখ ১ জুন ২০১৬।  "Television sitcom writer Carla Lane dies, aged 87"। BBC News। ৩১ মে ২০১৬। সংগ্রহের তারিখ ৩১ মে ২০১৬।  "Carla Lane: the television writer who dared to make women funny"। The Daily Telegraph। ১ জুন ২০১৬। সংগ্রহের তারিখ ২ জুন ২০১৬।  "Carla Lane dies: Stars pay tribute to TV sitcom writer"। BBC News। ১ জুন ২০১৬। সংগ্রহের তারিখ ২ জুন ২০১৬।  "Roma Barrack: Births"। FindMyPast.co.uk। সংগ্রহের তারিখ ৩১ মে ২০১৬।  "Roma Barrack: Marriage record"। FindMyPast.co.uk। সংগ্রহের তারিখ ৩১ মে ২০১৬।  "Gordon Barrack: Births"। FindMyPast.co.uk। সংগ্রহের তারিখ ৩১ মে ২০১৬।  "Barrack/Foran: Marriages"। FindMyPast.co.uk। সংগ্রহের তারিখ ৩১ মে ২০১৬।  Carla Lane (৩১ অক্টোবর ২০০৬)। Someday I'll Find Me: Carla Lane's Autobiography। Robson Books। আইএসবিএন 1-86105-973-6।  "Liver Birds and Bread creator Carla Lane has died aged 87"। Liverpool Echo। ৩১ মে ২০১৬। সংগ্রহের তারিখ ৩১ মে ২০১৬।
ক্যাথরিন হেসেল্টাইন

ক্যাথরিন হেসেল্টাইন (জন্ম ১৯৭৮) হলেন একজন ব্রিটিশ সক্রিয়কর্মী। তিনি মুসলিম পাবলিক অ্যাফেয়ার্স কমিটি ইউকে-র সিইও হিসাবে নির্বাচিত হয়েছিলেন, এটি চাপ সৃষ্টিকারী একটি মুসলিম গোষ্ঠী যা জায়নবাদ ও ইসলামভীতির বিরোধিতা করে। তিনি নিয়মিত সংবাদপত্রে এবং টেলিভিশনে ব্রিটিশ মুসলিম সম্প্রদায়কে প্রভাবিত করার পাশাপাশি তাদেরকে মূলধারার রাজনীতি এবং সম্প্রদায়ের সাথে জড়িত হতে উৎসাহিত করার বিষয়ে আলোচনা করেছেন।[তথ্যসূত্র প্রয়োজন] হেলস্টাইন উত্তর লন্ডনে বড় হয়েছেন। তিনি ২০ বছর বয়সে সৈয়দ হোসেনকে বিয়ে করেছিলেন এবং বিবাহসূত্রে ইসলাম ধর্মে ধর্মান্তরিত হয়েছেন। তবে পরবর্তীকালে বিয়েটি ভেঙে গিয়েছিল। ২০১০ সালের ৯ আগস্ট ক্যাথরিন হেসেল্টাইন তিন বছর বয়সে পরিবারের সাথে ম্যানচেস্টারে চলে আসা বাংলাদেশী মুহাম্মদ আলিকে বিয়ে করেছিলেন। তাদের দুটি সন্তান রয়েছে। First Muslim Woman Leader Elected by MPACUK ওয়েব্যাক মেশিনে আর্কাইভকৃত ৩ মার্চ ২০১২ তারিখে "First Muslim woman elected MPACUK"। MPACUK। ৩ মার্চ ২০১২ তারিখে মূল থেকে আর্কাইভ করা। সংগ্রহের তারিখ ২৪ ডিসেম্বর ২০১০।  Green, Lydia (২৯ মে ২০১০)। "Young. British. Female. Muslim"। The Times। Archived from the original on ৫ জুন ২০১০। সংগ্রহের তারিখ ৪ জানুয়ারি ২০১১। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) Interview at SingleMuslim.com: "From Worlds Apart to 'Banglish' Wedding" আর্কাইভইজে আর্কাইভকৃত ২ ফেব্রুয়ারি ২০১৩ তারিখে. Retrieved 2010-12-26. Green, Lydia (১০ ডিসেম্বর ২০১৪)। "Why millions of Muslims are signing up for online dating"। BBC News। সংগ্রহের তারিখ ১ মে ২০১৭।
রুথ হার্বার্ট লুইস

রুথ হার্বার্ট লুইস (২৯ নভেম্বর ১৮৭১- ২৬ আগস্ট ১৯৪৬) ছিলেন ম্যানক্স বংশোদ্ভূত একজন ইংরেজ মিতাচার আন্দোলনকর্মী এবং ওয়েলশ লোকগানের সংগ্রাহক। তিনি ওয়েলশ লোকসঙ্গীত সম্পর্কে বই লিখেছিলেন এবং এই বিষয়ে একটি জার্নালও প্রকাশ করেছিলেন। রুথ কেইন লিভারপুলে জন্মগ্রহণ করেছিলেন। তিনি উইলিয়াম স্প্রস্টন কেইন এবং অ্যালিস ব্রাউন কেইনের কন্যা। তার বাবা একজন সংসদ সদস্য ছিলেন। তিনি কেমব্রিজের নিউনহাম কলেজে পড়াশোনা করেছিলেন এবং ডাবলিন বিশ্ববিদ্যালয় থেকে স্নাতকোত্তর ডিগ্রি অর্জন করেছিলেন। একজন ওয়েলশ রাজনীতিবিদকে বিয়ে করার পরে তিনি ওয়েলসে চলে যান, ওয়েলশ ভাষায় কথা বলতে শিখেন এবং ওয়েলশ সংস্কৃতি শেখার জন্য নিজেকে প্রতিশ্রুতিবদ্ধ করেন। ১৯০৬ সালে তিনি ওয়েলশ লোকসঙ্গীত সমিতির অন্যতম সনদ সদস্য ছিলেন এবং ১৯৩০ সালে তিনি সমিতির সভাপতি হিসেবে মেয়াদে নির্বাচিত হয়েছিলেন। তিনি এবং সমিতির অন্যান্য সদস্যরা ওয়েলশ ভাষার ঐতিহ্যবাহী গানের মোম সিলিন্ডার রেকর্ডিং সংগ্রহ করেছিলেন এবং তাদের অনুসন্ধানের একটি জার্নাল প্রকাশ করেছিলেন। লেডি রুথ লুইস নর্থ ওয়েলস উইমেন্স টেম্পারেন্স ইউনিয়নে সক্রিয় ছিলেন। তিনি প্রথম বিশ্বযুদ্ধের সময় ওয়েস্টমিনস্টারে সৈন্যদের জন্য নৈশকালীন খাবারের দোকানও চালাতেন। লেডি রুথ লুইস যুদ্ধের সময় তাঁর কাজের জন্য ওবিই সম্মাননা পেয়েছিলেন। রুথ কেইন ১৮৯৭ সালে জন হার্বার্ট লুইসকে বিয়ে করেন। তাঁরা কারউইস এবং লন্ডনে থাকতেন এবং কিটি ও মোস্টিন নামে তাঁদের দুটি সন্তান ছিল। রুথ ১৯৩৩ সালে বিধবা হয়েছিলেন এবং ১৯৪৬ সালে ৭৫ বছর বয়সে মৃত্যুবরণ করেছিলেন। Evan David Jones, "Lady Ruth Herbert Lewis" in Dictionary of Welsh Biography (National Library of Wales 2009). D. R. Jones, "Lady Ruth Herbert Lewis (1871-1946): Indefatiguable Collector of Flintshire's Folk-Songs" ওয়েব্যাক মেশিনে আর্কাইভকৃত ২২ আগস্ট ২০১৭ তারিখে Flintshire Historical Society Journal 37(2007): 106-68. Rosaleen Graves, "Folk Song at the Celtic Congress" The Welsh Outlook। Welsh Outlook Press। ১৯২১। পৃষ্ঠা 185–186.।  Phyllis Kinney, "J. Lloyd Williams and the Welsh Folk-Song Society" in Welsh Traditional Music (University of Wales Press 2011): 203-228. আইএসবিএন ৯৭৮০৭০৮৩২৩৫৮৮ E. Wyn James, "An 'English' Lady Among Welsh Folk: Ruth Herbert Lewis and the Welsh Folk-Song Society" in Ian Russell and David Atkinson, eds., Folk Song: Tradition, Revival, and Re-Creation (University of Aberdeen 2004): 266-283. আইএসবিএন ০-৯৫৪৫৬৮২-০-৬
ম্যাবেল টাইলকোট

ডেম ম্যাবেল টাইলকোট (৪ ফেব্রুয়ারি, ১৮৯৬- ৩১ জানুয়ারি, ১৯৮৭) ছিলেন ইংল্যান্ডের ম্যানচেস্টারের একজন সক্রিয়কর্মী, ব্রিটিশ লেবার পার্টির রাজনীতিবিদ, মানবতাবাদী এবং শিক্ষাবিদ। ম্যাবেল টাইলকোট ১৮৯৬ সালের ৪ ফেব্রুয়ারি ম্যানচেস্টারে জন আর্নেস্ট ফাইথিয়ান এবং অ্যাডা ক্রম্পটন প্রিচার্ড দম্পতির ঘরে জন্মগ্রহণ করেছিলেন। তিনি ম্যানচেস্টার বিশ্ববিদ্যালয়ে পড়াশোনা করেছিলেন, সেখানে তিনি "ফিজ" নামে পরিচিত ছিলেন। তিনি গ্রেট ব্রিটেনের ফ্রি জার্মানি লিগ অফ কালচার (ম্যানচেস্টার) কমিটিতে ছিলেন। টাইলকোট ম্যানচেস্টার সিটি কাউন্সিলর হিসাবে দায়িত্ব পালন করেছিলেন এবং বেশ কয়েকবার লেবার পার্লামেন্টারি প্রার্থী হিসাবে নির্বাচনে দাঁড়িয়েছিলেন। "John and his wife Joan Tylecote with his mother, Mabel Tylecote when she received the DBE in 1966"। National Archives। সংগ্রহের তারিখ ১৩ অক্টোবর ২০১৭।  Just a Larger Family: Letters of Marie Williamson from the Canadian Home Front, 1940–1944। Wilfrid Laurier University Press। ২০১১। পৃষ্ঠা 357। আইএসবিএন 978-1-55458-322-5।  "Frank Edward Tylecote"। Royal College of Physicians। ১৪ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ১৩ অক্টোবর ২০১৭।  "Mabel Tylecote – Champion of Adult Education" (পিডিএফ)। Educational Centres Association। ১১ সেপ্টেম্বর ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ১৩ অক্টোবর ২০১৭।
জেন টমলিনসন

জেন এমিলি টমলিনসন, সিবিই (২১ ফেব্রুয়ারি, ১৯৬৪ – ৩ সেপ্টেম্বর, ২০০৭) ছিলেন একজন অপেশাদার ইংরেজ অ্যাথলেট যিনি টার্মিনাল ক্যান্সারে আক্রান্ত হওয়া সত্ত্বেও অ্যাথলেটিক চ্যালেঞ্জের একটি সিরিজ সম্পন্ন করে দাতব্য প্রতিষ্ঠানের জন্য £১.৮৫ মিলিয়ন পাউন্ড অর্থ সংগ্রহ করেছিলেন। ১৯৯১ সালে ২৬ বছর বয়সে স্তন ক্যান্সারের জন্য তার চিকিৎসা করা হয়েছিল; কিন্তু ২০০০ সালে সারা শরীর জুড়ে এই রোগ ছড়িয়ে পড়েছিল। পরবর্তী ছয় বছরে টমলিনসন তিনবার লন্ডন ম্যারাথনে, লন্ডন ট্রায়াথলনে দু’বার, নিউ ইয়র্ক ম্যারাথনে একবার এবং পুরো ইউরোপ ও মার্কিন যুক্তরাষ্ট্র জুড়ে সাইকেল চালিয়েছিলেন। জেন এমিলি গোয়ার্ড ১৯৬৪ সালে ইয়র্কশায়ারের ওয়েকফিল্ডে জন্মগ্রহণ করেছিলেন। ১৯৯০ সালে, টমলিনসন লিডস বিশ্ববিদ্যালয়ে গণিত অধ্যয়নের জন্য আবেদন করেছিলেন। তিনি মাইক টমলিনসনকে বিয়ে করেছিলেন। জেন টমলিনসন ২০০৭ সালে ৪৩ বছর বয়সে মৃত্যুবরণ করেছিলেন। "Birth details at freebmd.org.uk"। freebmd.org.uk। ৩১ ডিসেম্বর ২০১৩। সংগ্রহের তারিখ ১ জানুয়ারি ২০১৪।  "Obituary: Jane Tomlinson"। BBC। ৪ সেপ্টেম্বর ২০০৭।  "Obituary – Jane Tomlinson"। London: The Daily Telegraph। ৬ সেপ্টেম্বর ২০০৭। [স্থায়ীভাবে অকার্যকর সংযোগ] https://www.independent.co.uk/news/obituaries/jane-tomlinson-5544695.html "Obituary – Jane Tomlinson"। The Times। London। ৫ সেপ্টেম্বর ২০০৭। ১২ আগস্ট ২০১১ তারিখে মূল থেকে আর্কাইভ করা। সংগ্রহের তারিখ ৩১ মার্চ ২০২১।  "Husband speaks of Jane heartbreak"। BBC। ১৪ সেপ্টেম্বর ২০০৭।  "Jane Tomlinson loses cancer fight"। BBC। ৪ সেপ্টেম্বর ২০০৭।  জেনের আবেদন
জ্যানেট ট্রেভেলিয়ান

জ্যানেট পেনরোজ ট্রেভেলিয়ান, সিএইচ ( ৬ নভেম্বর ১৮৯৭ - ৭ সেপ্টেম্বর ১৯৫৬) ছিলেন একজন ব্রিটিশ লেখিকা এবং সমাজকর্মী। ট্রেভেলিয়ান ১৮৭৯ সালের ৬ নভেম্বর অক্সফোর্ডে জন্মগ্রহণ করেছিলেন। তিনি শিল্প সমালোচক হামফ্রি ওয়ার্ড এবং লেখক মেরি অগাস্টা ওয়ার্ডের কন্যা ছিলেন এবং তার মায়ের মাধ্যমে ম্যাথিউ আর্নল্ড ও টমাস আর্নল্ডের সাথে সম্পর্ক ছিল। কনজারভেটিভ এমপি আর্নল্ড ওয়ার্ড ছিলেন তার ভাই। বাড়িতে পড়াশোনা করা এবং বিশ্ববিদ্যালয়ে পড়া ছাড়াই, তিনি ১৯৯০ এর দশকের গোড়ার দিকে অ্যাডল্ফ জালিচারের নতুন টেস্টামেন্টের পরিচিতি এবং উইলহেলম বাউসেটের "লাইফ অফ জিসাস" অনুবাদ করেছিলেন। ১৯২০ সালে মায়ের মৃত্যুর পরে তিনি তার মায়ের জীবনী রচনা করেছিলেন। ১৯৩৬ সালে তিনি কম্প্যানিয়ন অব অনার নিযুক্ত হয়েছিলেন। ১৯০৪ সালের ১৯ মার্চ তিনি ইতিহাসবিদ জর্জ ম্যাকাওলে ট্রেভেলিয়ানের সাথে বিবাহবন্ধনে আবদ্ধ হয়েছিলেন এবং তাদের দুটি ছেলে ও একটি মেয়ে রয়েছে। ১৯৫৬ সালের সেপ্টেম্বর নিউক্যাসল-আপন-টাইনের রয়্যাল ইনফর্মারিতে আর্টেরিওসিসজনিত কারণে তিনি মারা যান। Cannadine, David (১৮ আগস্ট ২০১৯)। "Trevelyan [née Ward], Janet Penrose (1879–1956)"। Oxford Dictionary of National Biography। সংগ্রহের তারিখ ৩ মে ২০২০।  "Mrs. Trevelyan"। The Times। ১০ সেপ্টেম্বর ১৯৫৬।
লুইসা টুইনিং

লুইসা টুইনিং (১৬ নভেম্বর ১৮২০- ২৫ সেপ্টেম্বর ১৯১২) ছিলেন একজন ইংরেজ উদারতা ও মানবতাবাদীকর্মী যিনি ইংরেজ দারিদ্র্য আইন সম্পর্কিত সমস্যা এবং কার্যক্রমে নিজেকে নিবেদিত করেছিলেন। প্রাপ্তবয়স্ক জীবনের প্রথম দিকে তিনি ছিলেন একজন শিল্পী এবং শিল্প ইতিহাসবিদ। ত্রিশের দশকে তিনি দারিদ্র্য আইন সম্পর্কিত প্রকল্পগুলোতে কাজ শুরু করেছিলেন যা তিনি সারা জীবন করে গিয়েছিলেন। লুইসা টুইনিং লন্ডনের ২০ নরফোক স্ট্রিটে জন্মগ্রহণ করেছিলন। সেখানে তাঁর পরিবারের বড়সড় চায়ের ব্যবসা ছিল। তিনি ছিলেন রিচার্ড টুইনিং (১৭৭২-১৮৫৭) এবং এলিজাবেথ মেরি (১৭৭৯-১৮৫৭) দম্পতির নবম এবং সর্বকনিষ্ঠ সন্তান। লুইসা টুইনিং ১৯২১ সালের ২৫ সেপ্টেম্বর লন্ডন নটিং হিলের ৯১ ল্যান্সডাউন রোডে তাঁর নিজের বাড়িতে মৃত্যুবরণ করেছিলেন। তাঁকে ক্যানসাল গ্রিন সমাধিস্থানে সমাধিস্থ করা হয়েছে। লুইসা টুইনিংয়ের কাগজপত্র লন্ডন মেট্রোপলিটন বিশ্ববিদ্যালয়ের দ্য উইমেনস লাইব্রেরিতে সংরক্ষিত করা হয়েছে। "Louisa Twining"। World Encyclopedia of Law।  "Papers of Louisa Twining - Archives Hub"। archiveshub.jisc.ac.uk। সংগ্রহের তারিখ ২০২১-০৩-৩১।  "King's Collections : Online Exhibitions : Louisa Twining"। kingscollections.org। সংগ্রহের তারিখ ২০২১-০৩-৩১।  "Louisa Twining - Encyclopedia"। theodora.com (ইংরেজি ভাষায়)। সংগ্রহের তারিখ ২০২১-০৩-৩১।  "Twining, Louisa (1820–1912), philanthropist"। Oxford Dictionary of National Biography (ইংরেজি ভাষায়)। ডিওআই:10.1093/ref:odnb/9780198614128.001.0001/odnb-9780198614128-e-38083। সংগ্রহের তারিখ ২০২১-০৩-৩১।  The Times, 27 September 1912. Obituary, p7. https://en.wikisource.org/wiki/The_Times/1912/Obituary/Louisa_Twining Paths of Glory। The Friends of Kensal Green Cemetery। ১৯৯৭। পৃষ্ঠা 100।  "Collections Online | British Museum"। www.britishmuseum.org। সংগ্রহের তারিখ ২০২১-০৩-৩১।  "Papers of Louisa Twining"। The National Archives।
পিটার ভাগে

পিটার ভাগে (২৯ জুন ১৮৩৩ – ১৩ জানুয়ারি ১৯০০) একজন নরওয়েজীয় রসায়নবিদ ও অধ্যাপক ছিলেন। তিনি ক্রিস্টিয়ানিয়া বিশ্ববিদ্যালয়ের রসায়নের অধ্যাপক ছিলেন। তার শ্যালক ক্যাটো ম্যাক্সিমিলিয়ান গুল্ডবার্গের সাথে তিনি ১৮৬৪ সালে ও ১৮৭৯ সালের মধ্যে ভরসূত্র ক্রিয়া আবিষ্কার করেন। তাছাড়া তিনি এ সূত্রের বিকাশ করেছিলেন। তিনি নরওয়ের ভেস্ট-আগডারের হিদ্রা দ্বীপে বেড়ে ওঠেন। তিনি পেডারসেন ভাগে (১৭৯৬– ১৮৭২) এবং রেজাইন লভিস ওয়াথনের (১৮০২–৭২) পুত্র ছিলেন। তিনি বার্গেন ক্যাথেড্রাল স্কুলে পড়াশোনা করেছিলেন এবং অ্যাডলফ স্ট্রেকারের অধীনে ক্রিস্টিয়ানিয়া বিশ্ববিদ্যালয়ে (বর্তমানে অসলো বিশ্ববিদ্যালয়) রসায়ন এবং খনিজবিদ্যা অধ্যয়ন করেছিলেন। ১৮৫৮ সালে তিনি অম্লীয় এসিড রেডিক্যাল তত্ত্ব বিকাশের জন্য ক্রাউন প্রিন্সের স্বর্ণপদক ( ক্রোনপ্রিন্সেস গলমেডালজে ) পেয়েছিলেন । পরবর্তীকালে তিনি ফ্রান্স এবং জার্মানি ভ্রমণ করেছিলেন। প্রায় দুই বছর হাইডেলবার্গে রবার্ট বুনসেনের সাথে সময় কাটানো সহ পড়াশোনা করেছিলেন। ১৮৬১ সালে, ভাগে ক্রিস্টিয়ানিয়া বিশ্ববিদ্যালয়ের  সহযোগী অধ্যাপক করা হয়। পরে তাকে ১৮৬৬ সালে  ক্রিস্টিয়ানিয়া বিশ্ববিদ্যালয়ের রসায়নের অধ্যাপক হিসেবে নিযুক্ত হন। তিনি ৩০ বছর ধরে বিশ্ববিদ্যালয়ের অধ্যাপক ছিলেন। তিনি ১৮৬৮ থেকে ১৮৬৯ সাল পর্যন্ত নরওয়েজিয় পলিটেকনিক সোসাইটির চেয়ারম্যান ছিলেন। ১৮৮০ সালে প্রতিষ্ঠিত খ্রিস্টান যুবক সংঘের নরওয়েজিয়ান শাখার প্রথম চেয়ারম্যান ছিলেন। তার দু'বার বিয়ে হয়েছিল। ১৮৬২ সালে, তিনি হান্স রিদারভোল্ড (১৭৯৫-১৮৭৬) এবং অ্যান মেরি বুল (১৮০৪-৭০) এর কন্যা জোহান ক্রিশ্চিয়ান ট্যান্ডবার্গ রিদারভোল্ডকে (১৮৩৮- ১৮৬৯) বিয়ে করেছিলেন। প্রথম স্ত্রীর মৃত্যুর পরে, তিনি ১৮৭০ সালে কাতো গুলডবার্গের বোন ম্যাথিল্ড সোফি গুল্ডবার্গের (১৮৪৫-১৯০৭) সাথে বিবাহবন্ধনে আবদ্ধ হন। Asimov, Asimov's Biographical Encyclopedia of Science and Technology 2nd Revised edition "Peter Waage"। University of Bergen। সংগ্রহের তারিখ ফেব্রুয়ারি ১, ২০১৮।  "Stud. med. Peter Waage"। University of Oslo। সংগ্রহের তারিখ ফেব্রুয়ারি ১, ২০১৮। [স্থায়ীভাবে অকার্যকর সংযোগ] Bjørn Pedersen (২০১৭-০৯-১৪)। "Peter Waage"। Store norske leksikon। সংগ্রহের তারিখ ফেব্রুয়ারি ১, ২০১৮।  "Peter Waage & Cato Guldberg"। Luminescent। জানুয়ারি ৮, ২০২৩ তারিখে মূল থেকে আর্কাইভ করা। সংগ্রহের তারিখ ফেব্রুয়ারি ১, ২০১৮।  Ove Kjølberg। "Peter Waage"। Norsk biografisk leksikon। সংগ্রহের তারিখ জানুয়ারি ১, ২০১৭।  বিজন পিডারসন (২০০)) পিটার ভাগে কেমিপ্রোফেসোরেন ফ্রে হিদ্রা (ইউনিভার্সিটি অফ অসলো স্কুল ল্যাবরেটরি - রসায়ন)আইএসবিএন ৯৭৮-৮২-৯১১৮৩-০৭-৭ Waage, P.; C. M. Guldberg (১৮৬৪)। "Studies Concerning Affinity": 35।  Abrash, Henry I.; Gulberg, C. M. (১৯৮৬)। "Studies Concerning Affinity": 1044–1047। ডিওআই:10.1021/ed063p1044। - English translation of Waage and Guldberg's 1864 paper (above) Peter Østrøm Guldberg and Waage on the Influence of Temperature on the Rates of Chemical Reactions (Centaurus. Volume 28, Issue 3. Pages 277–287. October 1985) Robin E. Ferner and Jeffrey K. Aronson Cato Guldberg and Peter Waage, the history of the Law of Mass Action, and its relevance to clinical pharmacology (Br J Clin Pharmacol. 2016 Jan; 81(1): 52–55)
হেলেন মেরি উইলসন

ড. হেলেন মেরি উইলসন (১৮–৪-১৯৫১) ছিলেন একজন ব্রিটিশ চিকিৎসক এবং সামাজিক বিশুদ্ধতা প্রচারক। উইলসন নটিংহ্যামশায়ারের ম্যান্সফিল্ডে জন্মগ্রহণ করেছিলেন এবং শৈশবের শুরুর দিকে শেফিল্ডে চলে গিয়েছিলেন। তিনি লন্ডন স্কুল অফ মেডিসিন ফর উইমেনে চিকিৎসাবিদ্যা নিয়ে পড়াশোনা করেছিলেন। উইলসন নারীদের ভোটাধিকার নিয়ে আগ্রহী ছিলেন, তিনি ১৯০৯-১৯১০ সালে শেফিল্ড নারী-ভোটাধিকার সমিতির সম্মানসূচক সচিব এবং সভাপতি হিসাবেও দায়িত্ব পালন করেছিলেন। ১৯২০ সালে তিনি শেফিল্ডে ম্যাজিস্ট্রেট নিযুক্ত হয়েছিলেন। তিনি ছিলেন এই দায়িত্বপালনকারী শেফিল্ডের প্রথম নারী। হেলেন মেরি উইলসন ১৯৫১ সালে লন্ডনে মৃত্যুবরণ করেছিলেন। "Wilson, Helen Mary (1864–1951), social purity campaigner and physician | Oxford Dictionary of National Biography"। অক্সফোর্ড ডিকশনারি অব ন্যাশনাল বায়োগ্রাফি (অনলাইন সংস্করণ)। অক্সফোর্ড বিশ্ববিদ্যালয় প্রেস। ২০০৪। ডিওআই:10.1093/ref:odnb/57832। উদ্ধৃতি টেমপ্লেট ইংরেজি প্যারামিটার ব্যবহার করেছে (link) (সাবস্ক্রিপশন বা যুক্তরাজ্যের গণগ্রন্থাগারের সদস্যপদ প্রয়োজন।) "Wilson, Helen Mary (1864–1951), social purity campaigner and physician"। Oxford Dictionary of National Biography (ইংরেজি ভাষায়)। ডিওআই:10.1093/ref:odnb/9780198614128.001.0001/odnb-9780198614128-e-57832। সংগ্রহের তারিখ ২০২১-০৩-৩১।  "Helen Mary Wilson - National Portrait Gallery"। www.npg.org.uk (ইংরেজি ভাষায়)। সংগ্রহের তারিখ ২০২১-০৩-৩১।  "সংরক্ষণাগারভুক্ত অনুলিপি"। everipedia.org। ২০২১-১০-১৬ তারিখে মূল থেকে আর্কাইভ করা। সংগ্রহের তারিখ ২০২১-০৩-৩১।  "Helen Mary Wilson - Person - National Portrait Gallery"। www.npg.org.uk (ইংরেজি ভাষায়)। সংগ্রহের তারিখ ২২ মার্চ ২০১৮।  "Medical News."। ১৮৯০: 1136–1138। ডিওআই:10.1016/s0140-6736(01)85874-8।  Group, British Medical Journal Publishing (২৪ জুলাই ১৯২০)। "Medical news" (ইংরেজি ভাষায়): 144। আইএসএসএন 0007-1447। ডিওআই:10.1136/bmj.2.3108.144-b। পিএমসি 2337929 ।  "Births, Marriages, and Deaths"। ১৯৫২: 109। ডিওআই:10.1016/s0140-6736(52)91842-4।
গাজিয়ানতেপ

গাজিয়ানতেপ (তুর্কি: Gaziantep; আ-ধ্ব-ব:[ɡaːˈziantep]) পশ্চিম এশিয়ার রাষ্ট্র তুরস্কের একটি নগরী। এটি দেশটির দক্ষিণ-মধ্যভাগে, সাজিরসুইউ নদীর কাছে, আদানা নগরী থেকে ১৮৫ কিলোমিটার পূর্বে সিরিয়ার আলেপ্পো নগরী থেকে ৯৭ কিলোমিটার উত্তরে একটি চুনাপাথরের পাহাড় অঞ্চলে অবস্থিত। এটিতে আদিতে আনতেপ নামে পরিচিত ছিল। এটি প্রশাসনিকভাবে তুরস্কের গাজিয়ানতেপ প্রদেশটির রাজধানী। এটি সম্ভবত প্রাচীন আন্তিওখিয়া আদ তাউরুম নগরীটির অবস্থানে এবং আরেকটি প্রাচীন নগরী জেউগমা-র কাছেই অবস্থিত। ২০ লক্ষেরও বেশি অধিবাসীবিশিষ্ট নগরীটি জনসংখ্যার বিচারে তুরস্কের ৬ষ্ঠ বৃহত্তম নগরী। গাজিয়ানতেপ নগরীটি প্রাচীনকালে বাণিজ্যপথগুলির কাছে কৌশলগত অবস্থানে অবস্থিত ছিল। সাম্প্রতিক খননকার্যে কিছু মৃশিল্পজাত দ্রব্য খুঁজে পাওয়া গেছে। এগুলি নির্দেশ করে যে এখানে সম্ভবত খ্রিস্টপূর্ব ৪র্থ সহস্রাব্দেও মানববসতি ছিল। মধ্যযুগে লোকালয়টি হামতাপ নামে পরিচিত ছিল। এটি সিরিয়ার সড়কগুলিকে রক্ষাকারী গুরুত্বপূর্ণ একটি কুঠি ছিল। পরবর্তীতে ১১৮৩ সালে তুর্কিরা এটি বিজয় করে নেয়। এরপর বিভিন্ন তুর্কমেন ও আরব রাজবংশ এবং মঙ্গোল ও তিমুরীয় হানাদার সেনাদের হাতে শহরটির নিয়ন্ত্রণ বহুবার হাত বদল হয়। শেষ পর্যন্ত ১৬শ শতকের শুরুতে এসে শহরটি উসমানীয় সাম্রাজ্যের অংশে পরিণত হয়। উসমানীয়রা শহরটিকে "আয়ুনতাব" ("সু-বসন্ত") নামে ডাকত। প্রথম বিশ্বযুদ্ধের পরে ১৯১৯ সালে ব্রিটিশ এবং পরবর্তীতে ফরাসিরা এটি দখল করে। ততক্ষণে এটি ইউরোপীয় দখলের বিরুদ্ধে তুর্কি জাতীয়তাবাদী প্রতিরোধের একটি কেন্দ্রে পরিণত হয়েছিল। ১৯২২ সালে যখন এটি তুরস্কের অধীনে ফেরত আসে, তখন তুরস্ক প্রজাতন্ত্রের প্রতিষ্ঠাতা মুস্তাফা কামাল আতাতুর্ক নগরটির নাম বদলে "গাজি" রাখেন, যার অর্থ "ইসলামের বিজয়ী বীর"। গাজিয়ানতেপ একটি সুনির্মিত নগরী, এখানে পাথরের তৈরি ঘরবাড়ি, পাকা রাস্তা ও সু-আচ্ছাদিত বাজার রয়েছে। চারপাশে বাগান, আঙুরের ক্ষেত, জলপাই ও বাদামের বাগান শহরটিকে ঘিরে রেখেছে। এখানকার ঐতিহাসিক ভবনগুলির মধ্যে রয়েছে বাইজেন্টীয় সম্রাট ১ম ইউস্তিনিয়ান (জাস্টিনিয়ান) কর্তৃক খ্রিস্টীয় ৬ষ্ঠ শতকে নির্মিত একটি দুর্গের ধ্বংসাবশেষ। এছাড়া এখানে ১১শ ও ১৬শ শতকে নির্মিত মসজিদও রয়েছে। মধ্যযুগীয় একটি ধর্মতাত্ত্বিক মহাবিদ্যালয়কে বর্তমানে একটি প্রত্নতাত্ত্বিক জাদুঘরে পরিণত করা হয়েছে, যেখানে এই অঞ্চলে খনন করে পাওয়া হিত্তীয় জাতির সীলমোহরের একটি অসাধারণ সংগ্রহ রয়েছে। গাজিয়ানতেপের পারিপার্শ্বিক এলাকাটি দক্ষিণে সিরিয়া এবং পূর্বে ইউফ্রেটিস নদী দ্বারা সীমায়িত। অঞ্চলটি দ্রাক্ষাসুরা, হালুয়া ও বাকলাভা মিষ্টি এবং পেকমেজ (আঙুরের আচার) উৎপাদনের জন্য পরিচিত। এছাড়া এখানে পেস্তাবাদাম, মৌরি, তামাক ও ছাগলের চামড়ার পাপোশ তৈরি করা হয়। অঞ্চলটিতে প্রাচীন প্রত্নতাত্ত্বিক স্থান যেমন দুলুক (প্রাচীন দোলিকে), যেখানে প্রাচীন রোমান দেবতা জুপিটার দোলিকেনুসের মন্দিরটি অবস্থিত, প্রাচীন আসিরীয় কিলিসি নগরী (বর্তমান নাম কিলিস) এবং নব্য-হিত্তীয় সামাল নগরী (বর্তমান নাম জিনচির্লি হোইউক)। গাজিয়ানতেপে রয়েছে রন্ধনশৈলীর সুদীর্ঘ ঐতিহ্য। এটিকে ইউনেস্কো (জাতিসংঘ শিক্ষা, বিজ্ঞান ও সংস্কৃতি সংস্থা) প্রণীত বিশ্বের সেরা ৩৬টি সুভোজনবিদ্যা নগরীর তালিকায় স্থান দেওয়া হয়েছে। শহরটির শ্রমশক্তির ৬০% খাবার শিল্পের সাথে জড়িত। এখানকার প্রায় অর্ধেক ব্যবসা প্রতিষ্ঠান খাদ্য, বিশেষত মসলা, খাদ্যশস্য ও শুকানো ফলের ব্যবসার সাথে জড়িত। "Turkey: Major cities and provinces"। citypopulation.de। সংগ্রহের তারিখ ২০২০-১২-১৩।  "Gaziantep"। Creative Cities Network। UNESCO। সংগ্রহের তারিখ ৩১ মার্চ ২০২১।